خاریجی ایشلر ناظیری مولود چاووش اوغلو علاقه‌لرین گئدیشاتینا باغلی اولا‌راق میصرایله دنیز صلاحیت ساحه‌لرینی موذاکیره ائده‌رک بیر موقاویله ایمضالایا بیله‌جک‌لرینی سؤیله‌ییب.
مولود چاووش اوغلو آنکارا-دا گؤروش‌لر کئچیرن گورجوستانین خاریجی ایشلر ناظیری داویت زالکالیانی ایله بیرگه مطبوعات کنفرانسی تشکیل ائدیب.
چاووش اوغلو 18 فوریه‌دا میصرین آغ دنیزینده نئفت و طبیعی گاز آختاریش ایشلری اوچون اعلان ائتدیگی لیسانس ساحه‌لریندن بیری اولان 18-جی ساحه ایله تورک قاره دیبی اراضی‌ سرحدلرینی قبول ائتمه‌سی ایله باغلی سوالا جاوابن دئییب: "میصرین کئچن ایل یونانیستانلا آنلاشما ایمضالادیغی زاماندا دا تورکیه دنیزدیبی اراضی‌سی‌نین گونئی سرحدلرینه حؤرمت ائتدی. میصر بیزیم دنیزدیبی اراضیمیزه گیرمه‌دن اؤز دنیز ساحه‌سینده سیسمیک آراشدیرما و فعالیت‌لرینی داوام ائتدیریر. بیز بونو مثبت قارشیلاییریق".
چاووش اوغلو تورکیه و میصرین دوغو آغ دنیزینده ان اوزون ساحلی و سرحدلری اولان ایکی اؤلکه اولدوغونا دا دقت چکیب.
